b'\n_START_ARTICLE_\nTarifa\n_START_SECTION_\nZgodovina\n_START_PARAGRAPH_\nKot vse severno od Gibraltarske o\xc5\xbeine, je tudi Tarifa bogata s skalnimi poslikavami, ki pri\xc4\x8dajo o prisotnosti kulture paleolitika. Obstoje\xc4\x8di niz jam in zaveti\xc5\xa1\xc4\x8d od Tarifa do Medina-Sidonia ustrezajo zelo \xc5\xa1irokemu \xc4\x8dasovnemu razponu in segajo od zgornjega paleolitika do bronaste dobe in je bila imenovana Arte sure\xc3\xb1o. Tarifa ima pribli\xc5\xbeno \xc5\xa1estdeset takih zaveti\xc5\xa1\xc4\x8d, tudi najstarej\xc5\xa1ih v regiji. Skalne poslikave iz paleolitika v jami Moro ka\xc5\xbeejo podobe konjev in druge like divjih \xc5\xbeivali._NEWLINE_Neko\xc4\x8d je bilo mesto Tarifa rimska naselbina Iulia Transducta (znana tudi kot Iulia Joza, ali samo Transducta). Nekateri sedaj mislijo, da je bilo to naselje tam, kjer je sedaj Algeciras, medtem ko naj bi bilo Tarifa mesto Mellaria.  Tarifa je dobila svoje sedanje ime po napadu Tarif ibn Malika leta 710, ki je bil berberski voja\xc5\xa1ki poveljnik Musa bin Nusairja. Vas Bolonia blizu Tarifa je bila tudi naseljena v rimskih \xc4\x8dasih (imenovana Baelo Claudia). Rimske ru\xc5\xa1evine \xc5\xa1e vedno obstajajo v bli\xc5\xbeini te vasi._NEWLINE_Po islamski osvojitvi ju\xc5\xbene \xc5\xa0panije, je bilo mesto v za\xc4\x8detku 10. stoletja utrjeno. Kasneje je Tarifa spadala pod dr\xc5\xbeavico (taifa) Algeciras (1031) in po tem taifa Seviljo (1057), nato pod Almoravide. Po slednjem spet na kratko pod drugim taifa Algeciras (1231), dokler ni postalo del Emirata Granada. Leta 1292 je mesto osvojil San\xc4\x8do IV. Kastiljski, dve leti kasneje pa dosegel zmago nad severnoafri\xc5\xa1kimi islamskimi vojaki. Mesto se je leta 1340 ponovno spopadlo z maro\xc5\xa1kimi vojaki v bitki pri R\xc3\xado Salado._NEWLINE_Leta 1514 je postalo sede\xc5\xbe marquisate skupaj s kraji Bornos, Espera in Alcal\xc3\xa1 de los Gazules. V \xc4\x8dasu poloto\xc5\xa1ke vojne so Tarifa 20. decembra 1810 oblegali francoski vojaki in ponovno 18. oktobra 1811 V obeh primerih so mesto branili britanski vojaki iz Gibraltarja, saj so bili \xc5\xa0panci in Britanci zavezniki proti Francozom. Leta 1811 je sodelovalo 3.000 vojakov od tega 1.200 Britancev, vklju\xc4\x8dno polkovnik Charles Holloway, ki je kot poveljnik kraljevih in\xc5\xbeenircev izbolj\xc5\xa1al taerifsko obrambo. Spopadi so trajali do 5. januarja 1812, nakar so se umaknili._NEWLINE_Po zaklju\xc4\x8dku \xc5\xa1panske dr\xc5\xbeavljanske vojne je na obrobju mesta Tarifa ostalo polno bunkerjev, ki so bili zgrajeni vzdol\xc5\xbe obale imenovanega Plan defensivo del Campo de Gibraltar. Leta 1954 je Empresa Nacional Baz\xc3\xa1n zgradila nasproti gradu Santa Catalina pristani\xc5\xa1ko mesto za torpedne ladje in podmornice. S kraljevim odlokom z dne 2. aprila 1982 je pristani\xc5\xa1\xc4\x8de Tarifa postalo odvisno od Agecirasa, v tem desetletju pa je mesto zapisano kot pomemben turisti\xc4\x8dni center.\n_START_SECTION_\nGeografija\n_START_PARAGRAPH_\nLokacija_NEWLINE_Tarifa je najju\xc5\xbenej\xc5\xa1e mesto na Iberskem polotoku. Glavnina prebivalstva se nahaja v Punta de Tarifa in Gibraltarski o\xc5\xbeini. Na vzhodu ob\xc4\x8dina meji na Algeciras za zahodu, Barbate in Vejer de la Frontera na zahodu in Medina Sidonia in Los Barrios na severu. Celotna ob\xc4\x8dina je prete\xc5\xbeno hribovita z nadmorskimi vi\xc5\xa1inami gorskih grebenov med 400 in okoli 800 m, ki ve\xc4\x8dinoma potekajo v smeri vzhod-zahod. Na obmo\xc4\x8dju ob\xc4\x8dine je tudi nekaj manj\xc5\xa1ih vodotokov, ki te\xc4\x8dejo proti obali. Obala je v prvem delu od Zahara na zahodu do zaliva El Tolmo na vzhodu predvsem nizka, kjer so prepletene pe\xc5\xa1\xc4\x8dene pla\xc5\xbee s \xc5\xa1tevilnimi rti. Izjemna so klifi Punta Camarinal in Punta Paloma in sipine Valdevaqueros in Bolonia. Tako imenovana Playa Chica je majhen zaliv na o\xc5\xbeini v Tarifa otoku nasproti starega mestnega jedra._NEWLINE_Geologija_NEWLINE_Kompleks geolo\xc5\xa1kega okolja Gibraltarske o\xc5\xbeine je posledica zaporednih tektonskih premikov, ki izvirajo v alpske orogeneze. Enote pod imenom Campo de Gibraltar predstavljajo ve\xc4\x8d formacij podobnega izvora, vendar druga\xc4\x8dne kronologije, ki zasedajo celotno mesto Tarifa in imajo svojo genezo v sedimentih, oblikovanih v morskem dnu med Albor\xc3\xa1n in Ib\xc3\xa9rica.  Alboran sestavljajo pe\xc5\xa1\xc4\x8denjaki v gorah v notranjosti, ki mejijo na obmo\xc4\x8dje Punta de Tarifa, ki pripada enoti Algeciras s formacijami fli\xc5\xa1a Margo-areniscoso-micaceous, miocenske starosti. \xc4\x8cudne formacije obale so rezultat erozije plasti mehkih materialov in trajnosti trdega materiala. Enote Almarchar in Bolonia zasedajo del ozemlja in se podalj\xc5\xa1ajo \xc4\x8dez o\xc5\xbeino v severno Afriko. Almarchal ima tipi\xc4\x8dne laporje sive barve. Enota Bolonia pa je podobna enoti Algeciras, vendar se zdi, da je med plastnimi pe\xc5\xa1\xc4\x8denjaki fli\xc5\xa1.\n_START_SECTION_\nNaravni parki\n_START_PARAGRAPH_\nPribli\xc5\xbeno 60% ob\xc4\x8dine Tarifa je uradno za\xc5\xa1\xc4\x8ditene. Naravni park Los Alcornocales zavzema 17.422 hektarjev. Ve\xc4\x8dina vegetacije tega parka spada v tako imenovan sredozemski gozd hrasta plutovca in nizko grmi\xc4\x8devje v razli\xc4\x8dnih delih hribov razli\xc4\x8dno razvito. Na obmo\xc4\x8dju, ki meji Algeciras so razli\xc4\x8dni ekosistemi ki so posebnega pomena, predvsem reka Guadalmes\xc3\xad. V tej obre\xc5\xbeni vegetaciji je prisotno veliko \xc5\xa1tevilo reliktnih terciarnih praprotnic, zna\xc4\x8dilnih za bolj vla\xc5\xbeno podnebje._NEWLINE_Naravni park Parque Natural del Estrecho zavzema 7337 hektarov in varuje tudi veliko obale. V tem primeru je poudarjeno varstvo otokov in pla\xc5\xbee Los Lances. Ta naravni rezervat pokriva obmo\xc4\x8dje 226 hektarjev, vanj se stekajo vode Jara, Vega in Salado, pri \xc4\x8demer je \xc5\xa1e posebej pomemben za ptice, ki se selijo preko Gibraltarske o\xc5\xbeine. Podobno je izjemna naravni spomenik Duna de Bolonia. Ta sipina je visoka 30 metrov se nahaja v bli\xc5\xbeini Punta Camarinal in je ena od najmanj prizadetih obmo\xc4\x8dij Costa de la Luz._NEWLINE_V mestu se nahaja ornitolo\xc5\xa1ka postaja, ki spremlja ptice in kjer se dobijo podatki za popis gnezdilk in selitvenih vrst. Med najpomembnej\xc5\xa1imi selitvenimi vrstami so: mo\xc4\x8dvirniki (\xc5\xa1torklje), \xc4\x8crni \xc5\xa1karnik, Mali orel, Ka\xc4\x8dar in Sr\xc5\xa1enar._NEWLINE_Tu so tudi pomembne populacije morskih sesalcev. Obstaja sedem vrst kitov, \xc5\xa1tiri je mogo\xc4\x8de videti skozi vse leto in razli\xc4\x8dne vrste delfinov, orke.'